

 LĒMUMS

Ādažos, Ādažu novadā

2024. gada 17. aprīlī **Nr.** **135**

**Par kokmateriālu nosacītās cenas apstiprināšanu un izsoles organizēšanu**

Ādažu novada pašvaldības dome (turpmāk – Dome) izskatīja Pašvaldības mantas iznomāšanas un atsavināšanas komisijas (turpmāk – Komisija) 10.04.2024. sēdes protokolu Nr. ĀNP/1-7-14-2/24/12 “Par nosacītās cenas noteikšanu kokmateriālam pašvaldības īpašumā Elīzes ielā 12, Kadagā”.

Izvērtējot Domes rīcībā esošo informāciju un ar lietu saistītos apstākļus, tika konstatēts:

1. Saskaņā ar Domes 04.04.2024. lēmuma Nr. 134 “Par koku pārdošanu izsolē” (turpmāk – Lēmums) lemjošās daļas 2. punktu Komisijai mēneša laikā pēc lēmuma parakstīšanas uzdots organizēt 1. punktā noteiktās mantas nosacītās cenas noteikšanu un tās apstiprināšanu domē.
2. Lēmumā teikts, ka kokmateriāli nav nepieciešami pašvaldības aģentūras “Carnikavas komunālserviss” un pašvaldības funkciju veikšanai, bet laika apstākļu ietekmē kokmateriāli var strauji zaudēt tirgus vērtību, tāpēc nepieciešams organizēt to elektronisko izsoli pēc iespējas īsākā termiņā. Kokmateriālu krautnes atrašanās vietas adrese - Elīzes iela 12, Kadaga, Ādažu pag., Ādažu nov.
3. Komisija ir saņēmusi Biedrības "Latvijas Koksnes kvalitātes ekspertu savienība" (reģ. Nr. 40008006529) 25.03.2024. atzinumu, ka kokmateriālu (297,015 m3), tirgus vērtība krautuvē ir 20383,06 *euro* (sk. Pielikums). Tirgus vērtība zāģbaļķiem un papīrmalkai krautuvē noteikta atbilstoši tās stāvoklim. Aprēķinā ņemtas vērā Inčukalna SIA "Rettenmeier Baltic Timber'' un Skultes ostas (EMU Skulte un Sveaskog Baltfor) Zvejniekciemā kokmateriālu iepirkšanas cenas uz to brīdi.
4. Komisija noteica kokmateriālu nosacīto cenu - 20383,00 *euro*.
5. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 6. panta otrās daļas izpratnē, Dome ir tā institūcija, kura dod atļauju atsavināt pašvaldības kustamo īpašumu.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 6. panta otro daļu, Ādažu novada pašvaldības domes 04.04.2024. lēmumu Nr. 134 “Par koku pārdošanu izsolē”, Pašvaldības mantas iznomāšanas un atsavināšanas komisijas 10.04.2024. sēdes protokolu Nr. ĀNP/1-7-14-2/24/12 “Par nosacītās cenas noteikšanu kokmateriālam pašvaldības īpašumā Elīzes ielā 12, Kadagā”, Finanšu komitejas 17.04.2024. atzinumu, Ādažu novada pašvaldības dome

**NOLEMJ:**

1. Apstiprināt atsavināšanai nodotās Ādažu novada pašvaldības kustamās mantas -kokmateriālu (297,015 m3), kas atrodas Ādažu novada pašvaldības īpašumā esošajā zemes vienībā ar kadastra apzīmējumu 8044 005 0088 un adresi Elīzes iela 12, Kadaga, Ādažu pag., Ādažu nov., nosacīto cenu - 20383,00 *euro* (divdesmit tūkstoši trīs simti astoņdesmit trīs eiro).
2. Ādažu novada Pašvaldības mantas iznomāšanas un atsavināšanas komisijai rīkot lēmuma 1. punktā norādītās pašvaldības kustamās mantas pārdošanu atklātā elektroniskā izsolē ar augšupejošu soli, nosakot izsoles soli - 250,00 *euro* (divi simti piecdesmit eiro), ievērojot Publiskas personas mantas atsavināšanas likumā noteikto kārtību un termiņus.
3. Noteikt atbildīgo par lēmuma 2. punkta izpildi - Pašvaldības mantas iznomāšanas un atsavināšanas komisijas priekšsēdētāju.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU